Vi kan meget gerne anbefale Anna og Gaetano lejlighed. Den er skinnende ren og stilfuldt indrettet, og beliggenheden er rigtig god, tæt på stranden, restauranter, et lille supermarked og busstoppestedet til blandt andet byen Taormina. Den har en dejlig balkon, hvorfra man kan se Taormina. Lejligheden havde alt, hvad vi havde brug for, tilmed en parasol, som vi kunne tage med til stranden. Værterne Anna og Gaetano er meget hjælpsomme og altid til at komme i kontakt med. De hentede os tilmed på togstationen. Tusind tak for et dejligt ophold. Vi kommer gerne tilbage.